Erik Varga

Erik Varga (* 9. jún 1976, Šaľa) je slovenský športový strelec, súťažiaci v disciplíne trap. Trénuje ho Branislav Slamka. Varga je viacnásobný majster sveta aj Európy v trape. Je štvornásobným účastníkom Letných olympijských hier v rokoch 2008, 2012, 2016 a 2020, na olympiáde skončil najlepšie deviaty v Pekingu 2008.

 Životopis 
Varga pochádza z rodiny strelcov a poľovníkov. Sám sa streľbe venuje od roku 1986. Jeho otec Vojtech Varga reprezentoval Slovensko na Majstrovstvách sveta v streľbe v roku 1993. Erik Varga vyštudoval Materiálovotechnologickú fakultu Slovenskej technickej univerzity so sídlom v Trnave. V roku 1992 sa stal ako reprezentant ČSFR juniorským majstrom sveta.

Svoju prvú olympijskú miestenku na LOH 2008 si vybojoval na pretekoch Svetového pohára v Čangwone (Kórejská republika).

Varga reprezentuje Športový klub polície.

 Úspechy 
 Svetový pohár v streľbe z brokových zbraní 2007, Belehrad,  Srbsko
 trap4. miesto

 Svetový pohár v streľbe zo brokových zbraní 2007, Čangwon,  Kórejská republika
 trap1. miesto

 Svetový pohár v streľbe zo brokových zbraní 2006, Káhira,  Egypt
 trap2. miesto

 Európske hry 2015,  Baku
 trap jednotlivcov2. miesto
 trap v mixe1. miesto

 Umiestnenia – Olympijské hry 
 Letné olympijské hry 2008
 trap9. miesto
 Letné olympijské hry 2012
 trap12. miesto
 Letné olympijské hry 2016
 trap21. miesto
 Letné olympijské hry 2020
 trap11. miesto

 Osobný život 
Varga je ženatý s Patríciou Compelovou, rovnako bývalou strelkyňou a reprezentantkou Slovenska v športovej streľbe. Majú spolu syna Christofera.

 Referencie 

Kategória:Narodenia v 1976
Kategória:Slovenskí športoví strelci
Kategória:Slovenskí olympionici
Kategória:Športoví strelci na Letných olympijských hrách 2008
Kategória:Športoví strelci na Letných olympijských hrách 2012
Kategória:Športoví strelci na Letných olympijských hrách 2016
Kategória:Športoví strelci na Letných olympijských hrách 2020
Kategória:Osobnosti zo Šale